
Párhuzamos vasúti személyszállítás és autóbusz közlekedés Magyarországon

Dolgozatomban a párhuzamos közösségi közlekedés kialakulásának és fennmaradásának okait vizsgáltam. A vasúti és autóbusz-közlekedés közti párhuzamosság az állami fenntartású közösségi közlekedés rendszerének hatékonyságát jelentősen rontja, viszont több esetben a rendszer sajátosságai miatt az utazóközönség igényli mindkét formát. A párhuzamosságok kialakulása Magyarországon olyan történelmi okokra vezethető vissza, mint például a vasútvonalak térbeli elhelyezkedése és állapota, a városok központi részein kialakított autóbusz-pályaudvarok és a városperemen fekvő vasútállomások gyenge kapcsolata, a különböző szolgáltatók közötti együttműködés hiánya és az egységes tarifarendszer bevezetésének elmaradása. Ennek következtében a párhuzamosságok felszámolását meg kell előznie az előbb említett hibák kijavításának. A probléma kezelésekor érdemes figyelembe venni az utasok érdekeit is, hogy a közösségi közlekedés ne veszítsen utasokat. Éppenséggel ezért, ha nem történnek meg a fejlesztések, akkor a párhuzamosságok fenntartása szükségszerű. A dolgozat igyekezett részletesen bemutatni a fennálló párhuzamosságokat, melyet jellegük szerint három csoportba – távolsági, helyközi, városi és elővárosi – különített el. Mindhárom csoport esetében jelentős mértékben tapasztalhatóak párhuzamosságok, melyek több példa segítségével kerültek bemutattatásra.



